Vrou wat vir hulp skree in Durban hospitaal oorlede
Rowena Hawkey, die 69-jarige vrou wat op 'n video opname in 'n hospitaal in Durban gekree het vir hulp is na die voorval oorlede.
Hawkey is verlede week in die Wentworth hospitaal opgeneem, nadat sy asemhalingsprobleme ondergaan het en haar asmapompie nie gewerk het nie.
Haar dogter het haar na die hospitaal geneem en huis toe gegaan, nadat haar ma opgeneem is, maar sy het vandat sy opgeneem is nie weer van die hospitaal gehoor nie.
Hawkey is op 6 Januarie, kort na die video-opname oorlede. Haar dogter het Vrydag gaan kuier waar sy toe eers in kennis gestel is dat haar ma oorlede is.
In die video-opname kon mens hoor hoe sy aanhoudend geskree het vir hulp om haar asmapompie aan te gee, omrede sy nie by dit kon uitkom nie. Verder is daar ook op die beeldmateriaal gesien hoe ander pasiënte op die vloer lê en slaap en ook op stoele slaap.
Die polisie is besig om ondersoek in te stel nadat die video-opname onder hulle aandag gebring is. Hawkey se gesin is tans opsoek na regsadvies om die saak verder te vat.